Giftige boeke in biblioteek gevind(Foto: Syddansk Universitet) Wetenskaplikes het bevind drie seldsame boeke, uit die 16de en 17de eeu, in ŉ biblioteek by Syddansk Universitet, ŉ universiteit in die suide van Denemarke, is bedek met ŉ dodelike gif. Die vonds herinner aan die boek en fliek The Name of the Rose waar ŉ groep monnike in ŉ 14de eeuse klooster sterf weens giftige bladsye in ŉ verbode manuskrip. ŉ X-straal-analise van die boek wys ŉ groot hoeveelheid arseen op die omslae van die boeke. Kenners aan die universiteit het dele van manuskripte uit die Middeleeue bestudeer om te bepaal hoe die boeke gebind is. Terwyl hulle die Latynse teks probeer identifiseer het, het die navorsers bevind dis moeilik om te lees, as gevolg van ŉ groen dik laag verf oor die letters. Die groen verf is ondersoek en daar is bevind dat dit arseen is – een van die giftigste stowwe in die wêreld. Dit is waarskynlik op die boeke aangewend om dit teen insekte en rotte te beskerm. Die drie volumes word nou met ŉ waarskuwing in ŉ geventileerde kabinet gestoor. Die inhoud sal waarskynlik ook gedigitiseer word om hantering van die boeke te verminder. Bron: The Independent, Fox News, Sky News